Document ID: 31997D0430

31997D0430
L 187/1
SLUŽBENI LIST EUROPSKE UNIJE
02.06.1997.
ODLUKA VIJEĆA
od 2. lipnja 1997.
o zaključivanju Euro-mediteranskog privremenog sporazuma o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze
(97/430/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegove članke 113. i 130.y, zajedno s prvom rečenicom članka 228. stavka 2. i drugim podstavkom članka 228. stavka 3.,
uzimajući u obzir prijedlog Komisije (1),
uzimajući u obzir Pristanak Europskog parlamenta (2),
budući da bi, u skladu s člankom 130.u Ugovora, politika Zajednice u području razvoja suradnje trebala poticati održivi gospodarski i društveni razvoj zemalja u razvoju, njihovu neometanu i postupnu integraciju u svjetsko gospodarstvo i kampanju protiv siromaštva u tim zemljama;
budući da će ovaj Euro-mediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, potpisan u Bruxellesu 24. veljače 1997. služiti za konsolidiranje veza između Palestinaca i Europske unije u okviru Euro-mediteranskog partnerstva i otvoriti put započinjanju pregovora u namjeri zaključivanja Euro-mediteranskog sporazuma o pridruživanju,
ODLUČILO JE KAKO SLIJEDI:
Članak 1.
Euro-mediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, zajedno s prilozima, protokolima, razmjenom pisama i izjavama, ovim se putem odobrava u ime Zajednice.
Tekstovi članaka navedenih u prvom stavku priloženi su ovoj Odluci.
Članak 2.
Predsjednik Vijeća u ime Zajednice izdaje obavijest predviđenu u članku 75. Privremenog sporazuma.
Članak 3.
Komisija, uz pomoć predstavnika država članica, predstavljati Zajednicu u Zajedničkom odboru osnovanome na temelju članka 63. Privremenog sporazuma.
U smislu drugog podstavka članka 63. stavka 1. rečenog Sporazuma, Vijeće prihvaća položaj Zajednice u Zajedničkom odboru, slijedom prijedloga primljenog od Komisije, u svakoj prilici u skladu s odgovarajućim odredbama Ugovora o osnivanju Europske zajednice.
Sastavljeno u Luxembourgu 2. lipnja 1997.

Labels: 13
3
15
5